open-index/open-wikipedia-markdown huggingface dataset:
Dara Jingga

**Dara Jingga** adalah putri dari Tribuanaraja Mauliawarmadewa, raja Kerajaan Dharmasraya dan juga merupakan kakak kandung dari Dara Petak. Dara Jingga memiliki sebutan *sira alaki dewa* — dia yang dinikahi orang yang bergelar dewa — dinikahi oleh Adwaya Brahman atau Mahesa Anabrang, pemimpin Ekspedisi Pamalayu, suatu ekspedisi penaklukan Melayu dari Kerajaan Singasari / Kerajaan Singhasari

## Gambaran umum
Dalam tambo Minangkabau, Dara Jingga dikenali sebagai Bundo Kanduang.

Sedangkan dalam perjalanan kembali dari Ekspedisi Pamalayu, membawa serta adik dari Dara Jingga, untuk dijodohkan dengan Kertanegara, raja Singhasari. Namun dikarenakan kerajaan Singhasari telah runtuh oleh gempuran Pasukan Khubilai Khan dari kerajaan Tiongkok pada jaman Dinasti Yuan, putri ini (Dara Petak) dijadikan permaisuri oleh Raden Wijaya, Raja Majapahit dengan gelar Indraswari.

Setelah beberapa lama di Majapahit, akhirnya Dara Jingga memutuskan kembali ke Dharmasraya. Dara Jingga juga dikenal sebagai Bundo Kanduang dalam Hikayat Minangkabau.

Dari pernikahannya, Dara Jingga memiliki putra: (menurut Babad Arya Tabanan):
* **[[Arya Cakradara]]** (suami dari Tribhuwana Wijayatunggadewi)
* **[[Arya Dhamar]] / [[Adityawarman]]** (Raja di Palembang, Pagaruyung, dan Melayu Jambi)
* **[[Arya Kenceng]]** (Raja Tabanan,Bali)
* **[[Arya Kutawandira]]**
* **[[Arya Sentong]]**
* **[[Arya Belog]]**.

Merekalah yang bersama-sama Gajah Mada, berperang untuk menaklukkan Bali (Bedahulu) pada sekitar tahun 1340. Empat Putra yang terakhir menetap dan mempunyai keturunan di Bali. Arya kenceng kemudian menurunkan raja-raja Tabanan dan Badung (wilayahnya kira-kira meliputi Kabupaten Badung dan Kotamadya Denpasar) yang terkenal dengan perang puputan ketika menghadapi penjajah Belanda pada tahun 1906.

## Rujukan
Ananggawarman

**Ananggawarman** adalah raja Kerajaan Pagar Ruyung antara tahun 1375 sampai 1417. Ia adalah anak dan penerus Adityawarman. Kekuasaan Pagaruyung di bawah Ananggawarman meliputi Sumatera Barat dan sebagian besar pesisir pulau Sumatera, kecuali Aceh yang sudah dikuasai Samudera Pasai.

Pada tahun 1409, Majapahit yang saat itu di bawah kekuasaan Wikramawardhana (menantu Hayam Wuruk), sempat mengirim pasukan dalam jumlah besar untuk menaklukkan Pagar Ruyung. Ananggawarman dapat mengalahkan pasukan tersebut dalam pertempuran yang diperkirakan terjadi di Padang Sibusuk, sebuah kota di Kabupaten Sijunjung. 

Menurut cerita adat (*tambo*) Minangkabau, Ananggawarman adalah anak dari Adityawarman dan Puti Reno Jalito. 

Ananggawarman menikah dengan Puti Reno Dewi, dan memiliki tiga orang putri yaitu Puti Panjang Rambuik, Puti Salareh Pinang Masak, dan Puti Bongsu. Ketiga putrinya kemudian menikah dengan para pemuka adat, yang kemudian membentuk kaum bangsawan Pagaruyung. 

Setelah meninggalnya Ananggawarman, pengaruh kekuasaan Majapahit dan agama Hindu berangsur-angsur menghilang.

Kerajaan Pagar Ruyung menjadi Kesultanan Islam di tahun 1600-an.

## Erti nama
Nama *Ananggawarman* berasal dari bahasa Sanskrit. Ertinya ialah "Yang perisainya tak berbadan".

## Rujukan

* Tambo Adat Minangkabau
Pengeboman JW Marriott 2003

**Pengeboman Hotel JW Marriott** berlaku pada 5 Ogos 2003 di Setiabudi, Jakarta Selatan, Indonesia. Seorang pengebom berani mati telah meletupkan bom kereta di luar lobi Hotel JW Marriott, yang membunuh 12 orang dan mencederakan 150 yang lain. Kesemua yang terbunuh adalah orang Indonesia dengan pengecualian seorang  peniaga Belanda. Hotel berkenaan telah dianggap sebagai satu simbol Barat, dan telah digunakan oleh pesuruhjaya Amerika Syarikat untuk pelbagai acara . Hotel ini kemudiannya ditutup selama lima minggu sebelum dibuka semula pada 8 September.

Enam hari selepas serangan ini berlaku, al-Qaeda mendakwa bertanggungjawab . Jemaah Islamiyah (JI), satu pertubuhan yang dikatakan mempunyai hubungan dengan al-Qaeda, dikatakan telah menjalankan pengeboman tersebut.

## Lihat juga
* Daftar Pengeboman di Indonesia

## Rujukan
Mister World

Pertandingan **Mister World** merupakan pertandingan kecantikan bagi kaum lelaki dan ia diadakan sejak tahun 1996. Ia dianjurkan oleh Julia Morley dan Pertubuhan Miss World. Pertandingan Mister World diadakan secara dwi-tahunan.

## Penerima gelaran

## Pautan luar
* Laman rasmi
* Senarai peserta Mr World
Loghat Fuzhou

**Dialek Fuzhou** (atau **Hokchiu**) adalah dialek yang dipertuturkan di Fuzhou dan di kawasan-kawasan persekitarannya di timur Fujian, China. Di beberapa wilayah di luar negeri China, dialek Fuzhou juga dipertuturkan dengan meluasnya, terutamanya di Sitiawan dan Sibu, Malaysia, di mana ia dipanggil "Fuzhou Baru" kerana kemasukan secara beramai-ramai imigran ke sana pada tahun-tahun awal 1900.
Gunung Chinta Wangsa

**Gunung Chinta Wangsa**  atau sebelumnya dikenali sebagai **Gunung Dang Besar** terletak di Ulu Kelantan, Malaysia. Ia terletak kira-kira 40 kilometer di tenggara Kuala Krai.
Gunung ini terletak dalam Jajahan Kuala Krai serta berhampiran dengan sempadan dengan negeri Terengganu.

## Peranan dalam sejarah Kelantan
Gunung Chinta Wangsa ini pernah suatu ketika dahulu menjadi tempat bersemayam dan kawasan pemerintahan Ratu Cik Siti Wan Kembang.

## Jenis hutan
Gunung Chintawangsa mempunyai hutan Dipterokarp Bukit dan hutan Dipterokarp Atas.

## Rujukan
Wilayah autonomi Yahudi

**Wilayah autonomi Yahudi** (Russian: Евре́йская автоно́мная о́бласть, Yevreyskaya avtonomnaya oblast; bahasa Yiddish: ייִדישע אווטאָנאָמע געגנט, yidishe avtonome gegnt) merupakan satu Subjek persekutuan Rusia yang terletak dikawasan Daerah persekutuan Rusia, yang bersempadan dengan Tanah jajahan Khbarovsk dan Wilayah Amur di Rusia dan wilayah Heilongjiang di China.

## Zon waktu
# 
Wilayah autonomi ini terletak di zon waktu Vladivostok (VLAT/VLAST). UTC ialah +1000 (VLAT)/+1100 (VLAST).
Cakoi

**Cakoi** (), 油条 (***youtiao,*** Mandarin) atau ***patongko*** (Thai) merupakan makanan diperbuat daripada doh lonjong panjang yang digoreng sehingga memerang keemasan apabila siap dimasak. Ia merupakan salah satu masakan masyarakat China dan turut popular di beberapa negara di Asia Timur dan Asia Tenggara. Kebiasaannya, ia dimakan ketika sarapan bersama bubur nasi, kanji atau air kacang soya.

## Nama lain
Di Thailand, cakoi lebih diketahui sebagai *patongkoh* atau *patongko*. Di Myanmar (Burma), ia dikenali sebagai *e kya kway*. Bagi orang di Vietnam, masakan jenis ini dikenali *dầu cháo quỷ*, yakni ia merupakan satu perkataan yang berasal dari sebutan Kantonis. Di Indonesia, cakoi dikenali sebagai *cahkwe*.

Di China, cakoi dikenali dalam Mandarin sebagai *Youtiao*, ia juga dikenali dibahagian utara dan selatan China sebagai *guozi* (果子, pinyin: guǒzi). Manakala, dikalangan orang cina Kantonis pula, ia dikenali sebagai *yau ja gwai* atau ditulis sebagai *you zha gui* yang membawa maksud "hantu goreng". Dikalangan orang cina Hokkien pula dikenali *u char kway ([[Pe̍h-ōe-jī]]: iû-chia̍h-kóe).

Bagi kalangan orang di [[Filipina]], cakoi disebut sebagai *bitsu* atau *Bitso-bitso* (disebut "Bicho-bicho) . Walaupun masakan jenis ini bukan global, tapi ia boleh didapati di [[Australia]] dengan nama *chopstick cake* yang dipanggil oleh orang cina [[Kemboja]] disana, dimana masakan ini dipanggil kerana ia menyerupai seperti kayu sepit. Cakoi juga boleh didapati dinegara-negara lain, yang mempunyai penduduk imigran dari kalangan negara China dan Indo-China.

== Sejarah ==
Mengikut cerita orang-orang di China, perkataan *yau ja gwai* dan *u char kway'' digunakan untuk menunjukkan tunjuk perasaan kepada Dinasti Song (960-1279), secara rasminya ialah Qin Kuai (秦檜, Kantonis: Chun Kui), yang mengumpulkan dan membentuk satu pakatan untuk menjatuhkan jeneral Yue Fei, seorang idola dalam menyemarakkan semangat kebangsaan dalam orang-orang cina.

Dikatakan, makanan ini menggambarkan dua bentuk manusia yang bercantum dan digoreng, yang dikatakan ia adalah Qin Kuai dan isterinya, kedua-duanya bergabung dengan musuh untuk menjatuhkan jeneral sehingga titisan darah terakhir. Jadi, cakoi dimakan dan dimasak berkeadaan dengan minyak yang banyak, seperti ia memusnahkan pasangan suami-isteri tersebut.

## Budaya pemakanan
### China
* Merupakan satu makanan sarapan pagi, dimakan dengan bubur.

### Indonesia
* Dimakan bersama sambal asam cair (dicecah).

### Malaysia
* Cakoi bukanlah satu makanan atau masakan yang keasliannya datang dari kalangan Melayu, ia tercetus dari kedatangan orang-orang Cina, dan juga orang Indo-China yang datang ke Malaysia. Namun, cakoi di makan oleh orang Melayu bukan ketika sarapan, ia banyak didapati dijual oleh penjual gerai jalanan ketika waktu petang. Cakoi bagi kalangan Melayu, kebanyakkannya dimakan ketika waktu petang dan ia dicecah dengan kuah kacang cair atau kaya. Cakoi jarang dibuat dirumah tapi hanya banyak dibeli digerai jalanan dan ketika pasar malam. Bagi kalangan orang Cina, cakoi  dimakan dengan Bak Kut Teh, bubur atau air kacang soya.
ERYX

Senjata **ERYX** adalah sejenis misil (peluru berpandu) anti-kereta kebal jarak dekat yang menggunakan sistem kawalan SACLOS (akronim untuk Semi-Automatic Command to Line of Sight atau kawalan separa automatik mengikut garis nampak). Senjata ini dihasilkan oleh syarikat MBDA. Senjata ini digunakan oleh angkatan-angkatan tentera Kanada, Perancis, Norway dan juga Angkatan Tentera Malaysia.

Walaupun dihasilkan sebagai senjata anti-kereta kebal, ERYX juga boleh digunakan untuk menewaskan perkubuan seperti bunker dan kubu kecil (pillbox). Ia juga boleh digunakan untuk menembak helikopter yang terbang rendah dengan menggunakan sistem kawalan wayar. 

## Keterangan

Misil ini menggunakan teknologi pelancaran perlahan atau “soft launch” pelancaran peluru pada kelajuan rendah. Kaedah ini membolehkan Eryx digunakan di dalam persekitaran tertutup, dan menjadikannya efektif dalam pertempuran dalam kawasan bandar. Selepas dilancarkan, misil ini akan menghidupkan motor roket yang menujah misil kepada kelajuan maksimum 245 meter per saat. Senjata ini berkesan sehingga jarak 600 meter yang diliputi dalam jangka masa 4.3 saat.  

Eryx menggunakan kawalan SACLOS , di mana pelancarnya menjejak satu lampu pada bahagian belakang misil ini. Misil ini membandingkan kedudukannya dengan bahagian tengah pembidiknya, dan menggunakan isyarat pembetulan yang disalurkan menggunakan wayar kawalan. 
 
Sistem misil ERYX menggunakan kepala peledak berganda ("tandem" warhead) untuk membolehkannya mengatasi sistem perisai reaktif (reactive armour), dengan menggunakan kepala peledak kecil di bahagian hadapan misil dan kepala peledak yang lebih besar di bahagian belakang misil tersebut. MBDA mendakwa sistem misil ini berjaya mencapai kadar ketepatan setinggi 95% berdasarkan ujian semasa 1,000 kali pelancaran ujian. 

Tentera Darat Turki tidak berpuas hati dengan prestasi ERYX semasa sesi-sesi ujian yang dijalankan dan enggan menerima pengiriman banyak kumpulan misil yang dihantarkan kepadanya. Kelewatan jadual penghantaran akhirnya memaksa Tentera Darat Turki membatalkan projek pembelian sistem misil ini. Perselisihan di antara Turki dan Perancis dibawa untuk penyelesaian di mahkamah. 

## Negara-Negara Pengguna
*  
* 
* 
* 
*  Norway
*  Itali (1999–2004)
* 

## Lihat juga
* MILAN
* Euromissile HOT

## Pautan luar
*army-technology.com
*mbda.net
* defense.gouv.fr
* defense.gouv.fr
*Rencana ARMYRECON oleh Jack E. Hammond
*Video ERYX beraksi
*Video kegagalan pelancaran ERYX.
Kolej Universiti Sains Perubatan Allianze

**Kolej Universiti Sains Perubatan Allianze** atau *Allianze University College of Medical Sciences* (AUCMS) merupakan sebuah kolej universiti perubatan swasta yang terletak di Kepala Batas, Pulau Pinang.

Dahulunya dikenali sebagai *Allianze College of Medical Sciences* (ACMS). Diasaskan pada 2002 oleh Dato' Zainuddin Wazir.

## Penutupan operasi
Kolej Universiti Sains Perubatan Allianze telah menutup operasinya pada tanggal 15 Oktober 2014, berikutan kekangan kewangan kolej berkenaan. Menurut Ahli Parlimen Sungai Petani, Datuk Johari Abdul, penutupan kolej menandakan "lampu kegelapan" buat pendidikan swasta di Malaysia, dan beliau mahukan pemilik dan pengurusan kolej dikenakan tindakan yang lebih tegas.

## Kursus
# Doktor Perubatan (MD USU) 
# Doktor Perubatan (MD UKM) 
# Doktor Perubatan (MD AUCMS) 
# Doktor Perubatan (MD UCC) 
# Doktor Perubatan (MD NUIG) 
# Diploma Farmasi 
# Diploma Fisioterapi 
# Diploma Sains Perubatan 
# Diploma Kejururawatan 
# Diploma Teknologi Makmal Perubatan 
# Diploma Penjagaan  Kesihatan 
# Diploma Kesihatan Persekitaran 
# Diploma Pengurusan Perniagaan 
# Diploma Pemasaran 
# Diploma Sains Dan Teknologi Pemakanan 
# Diploma Pengurusan Maklumat Kesihatan 
# Sijil Pra Perubatan 

## Kemudahan

File:Langcentre.jpg|Sekolah Fisioterapi


## Pautan luar
* Laman rasmi AUCMS.
* Perpustakaan Maya AUCMS .
* Hal Ehwal Pelajar AUCMS .
* Ruangan Peminat Facebook AUCMS.
* Ruangan Peminat Twitter AUCMS.

## Rujukan
Kampung Gumut Tambahan

**Kampung Gumut Tambahan** terletak di Kalumpang, Selangor, Malaysia. Ia terpisah oleh sebatang sungai iaitu Sungai Inki. Terletak bersebelahan dengan Kampung Gumut. Kampung Gumut Tambahan terletak arah Selatan Kalumpang. Kawasan ini baru didirikan rumah kira-kira 15 tahun yang lalu.

## Pautan luar
* Pejabat Daerah/Tanah Hulu Selangor
Sungai Inki

**Sungai Inki** terletak di Kalumpang, Selangor, Malaysia. Sungai ini mengalir hingga di antara Kampung Gumut dan Gumut Tambahan. Seterusnya hingga ke Hulu Bernam dan menjadi pemisah antara Selangor dan Perak yang dinamakan Sungai Bernam.

Sungai Inki cukup sinonim dengan orang Kalumpang dan pencinta alam semula jadi yang biasa ke sana apatah lagi yang suka mandi manda serta berkelah di sungai yang mana suasananya sungguh nyaman.

Air daripada sungai ini yang paling ulu sekali juga direzabkan sebagai kawasan tadahan hujan yang menjadi tempat larangan yang diselenggara oleh Jabatan Bekalan Air bagi seluruh kawasan Kalumpang. Sungai ini juga adalah penyumbang kepada bekalan air bersih yang disalirkan terus ke loji pembersihan untuk diproses. Selain itu sungai ini juga mempunyai cabang sungai kecil yang menjadi sumber air untuk kegunaan orang-orang di Kampung Pasir Puteh pada era 1950-an hingga ke 80-an. Orang kampung telah membina sebuah 'Pancur' yang dibahagikan dua untuk mengasingkan pengguna laki-laki dan perempuan. Malangnya pancur ini tidak lagi popular seperti dahulu kerana pembangunan telah merubah corak kehidupan orang kampung dan 100% penduduk di Kampung ini telah mendapatkan bekalan air paip bersih.

Di sepanjang Sungai Inki ada beberapa tempat yang telah diberinama oleh orang-orang Kampung Pasir Puteh di mana yang paling atas sekali dibina taman rekreasi siap dengan wakaf untuk sekeluarga berkelah yang dipanggil 'tempat rekreasi'. Kemudian ke bawah sedikit telah dimajukan oleh seorang pengusaha Challet yang menamakan tempat itu sebagai 'Kalumpang Recreation & Training Resort - KRTC', ke bawah sedikit ada sebuah tempat yang agak popular di kalangan orang yang pernah ke sana. Ia menjadi tempat paling digemari oleh penduduk kampung berdekatan untuk berkelah dan mandi manda yang dinamakan 'Jambatan Roboh' kemudian diikuti dengan sebuah tempat yang dinamakan 'Lubuk Tempayan' dan di muara pula dinamakan 'Sungai Kala' berdekatan dengan pengusaha Challet yang sama yang menamakan tempat itu sebagai 'Pasir Putih Resort'.
Udang ketak

**Udang ketak** atau **udang lubuk** (*Thenus orientalis*) ialah sejenis spesies udang kara yang boleh ditemui di Lautan Hindi dan Lautan Pasifik.

Udang lubuk mempunyai badan keper, dan boleh membesar sehingga , atau panjang karapas .

Udang ketak biasa terdapat di kawasan berbatu karang dengan dasar yang berpasir. Di Malaysia banyak terdapat di kawasan gugusan taman laut Mersing.  Mengikut tinjauan yang dijalankan oleh Institut Penyelidikan Perikanan, Jabatan Perikanan Malysia, pada sekitar tahun 1985, pendaratan udang ini amat memberangsangkan. Namun kini kedapatan udang ini merosot secara mendadak dan ia jarang terdapat di mana-mana pasar di Malaysia, kecuali di sekitar Sabah.

## Rujukan
Udang lipan

**Udang lipan**, **udang mentadak** atau **udang ronggeng** atau **sentadu** (Inggeris: *mantis shrimp*) ialah krustasea laut, ahli dalam aturan **Stomatopoda**. Ia bukanlah udang mahupun lipan, tetapi diberi nama menurut bentuk fizikal yang menyerupai kedua-dua haiwan darat tersebut. Ia mampu mencecah  panjang, sungguhpun kes luar biasa sehingga  telah direkodkan di Hawaii.

Kulit luar karapas bagi udang lipan, menutup hanya bahagian belakang kepala dan tiga segmen pertama toraksnya. Udang lipan terdapat dalam pelbagai warna, daripada perang terang kepada warna kuning bata terang. Sungguhpun ia merupakan haiwan biasa dan antara pemangsa penting di kebanyakan habitat kawasan air laut tropika dan subtropika cetek, ia kurang difahami kerana kebanyakan spesies menghabiskan kebanyakan hayat mereka berlindung di dalam sarang dan lubang.


imej:UdangLipan.jpg|Udang lipan yang terdapat di Malaysia.


imej:Mantis shrimp in hand.jpg|Udang lipan yang terdapat di Malaysia.


## Rujukan
Udang minyak

**Udang Minyak** merupakan sejenis spesies udang yang diperdagangkan. Ia merupakan sejenis spesies udang laut. Kenapa minyak masih belum diketahui
Udang harimau

**Udang harimau** atau **udang windu** (nama saintifik: *Penaeus monodon*) merupakan spesies udang laut yang banyak diternak sebagai makanan. Taburan semulajadinya di lautan-lautan Hindi dan Pasifik dari persisiran timur Afrika, Semenanjung Arab, sehingga sejauh Asia Tenggara, dan Laut Jepun. Ia boleh didapati di timur Australia, dan sejumlah kecil menduduki Laut Mediterranean melalui Terusan Suez. Tambahan lagi; populasi invesif telah menetap di perairan pulau-pulau Hawaii dan persisiran Laut Atlantik Amerika Syarikat termasuk negeri-negeri Florida, Georgia, dan Carolina Selatan.

Kedua jantina mencapai sekitar 36&nbsp;cm panjang, dan betina mampu mencecah berat sehingga 650 gram, menjadikannya antara spesies udang terbesar di dunia.

 

## Rujukan

### Sumber-sumber
* 
*
Daisuke Hirakawa

ialah pelakon suara Jepun dan kini aktif sebagai pekerja bebas. Beliau adalah pelakon suara rasmi berbahasa Jepun untuk Orlando Bloom.

## Peranan-peranan penting
* Excilion dan Exgeiser - *[[Transformers: Cybertron]]*
* Hiroshi Kawamoto - **'
* [[Will Turner]] - ''[[Kingdom Hearts II]]''
* Baron Franz d'Epinay - ''[[Gankutsuou]]''
* [[Jungjong]] - ''[[Jang Geum's Dream]]''
* Kazuya Tanaka - ''[[School Rumble|School Rumble - Second Term]]''
* Hayato Akaba - ''[[Eyeshield 21]]''
* Haruma Kawagoe - ''[[Chocotto Sister]]''
* Hansel - ''[[Otogi-Jushi Akazukin]]''
* Ryu Hayabusa (dilakonkan oleh Kane Kosugi) - **' 
* Rei Ryugazaki - *Free!*

## Rujukan

## Pautan luar
* Web rasmi MediaForce 
*
DE

**DE** boleh membawa maksud:

* *Deutschland*, ms. Jerman, merujuk kod negara ISO 3166-1
* Dessau-Roßlau, Jerman, nombor plat kereta
* Delnice, Croatia, nombor plat kereta
* Delaware, singkatan poskod sebuah negeri persekutuan di Amerika Syarikat
* Desktop-Environment, antara muka grafik pengguna
* Condor Flugdienst, kod IATA
* Democrazia Europea, sebuah parti politik Itali
* Dortmunder Eisenbahn, sebuah syarikat pengangkutan Jerman
* Douwe Egberts, sebuah syarikat di Belanda
* *dextrose equivalent*
* Data East, pengeluar permainan komputer dan Pinball

**de** pula boleh membawa maksud:
* perkataan Latin yang mempunyai maksud "dari"
* panggilan kehormat dalam istilah Rom
* Д, huruf "Cyril"
* .de, domain utama Jerman
* Deutsche Sprache, ms. Bahasa Jerman, merujuk ISO 639
* de - Der Elektro- und Gebäudetechniker, ms. jurutera elektrik dan bangunan, sebuah majalah bertemakan golongan Profesional
* De (Falsafah), kunci konsep dalam falsafah China
Cornelius Fudge

**Cornelius Oswald Fudge** adalah salah satu watak rekaan dalam siri *[[Harry Potter]]* karangan J. K. Rowling. Beliau merupakan Menteri Sihir British yang menjawat sejak 1990 hingga 1996. Fudge muncul buat pertama kali dalam *[[Harry Potter dan Bilik Rahsia]]*, tetapi sebelum itu pernah disebut namanya dalam *[[Harry Potter dengan Batu Hikmat]]*.

Nama belakangnya, "*Fudge*" dalam bahasa Inggeris bermaksud "berlaku curang, memalsukan", sehingga memberi kesan bahawa beliau "berbuat curang" dalam jawatannya. Kebiasaannya, beliau digambarkan memakai jubah bergaris-garis, topi bundar berwarna hijau limau, dan kasut lars berwarna ungu.

Dalam filem, beliau dilakonkan oleh Robert Hardy.

## Peranan
Fudge pada mulanya bersikap baik kepada Harry. Kemudian, Fudge menafikan bahawa Lord Voldemort telah kembali, dan dalam *[[Harry Potter dalam Kumpulan Phoenix]]*, Fudge melakukan kempen dan propaganda untuk menjatuhkan Harry dan Albus Dumbledore, menggambarkan Dumbledore sebagai orang tua yang sudah nyanyuk, dan Harry sebagai seorang remaja yang pembohong, yang jiwanya terganggu, dan inginkan perhatian. Sebelum itu, sebagai Menteri Sihir, Fudge juga bertanggungjawab dalam memenjarakan Rubeus Hagrid yang tidak bersalah di Azkaban. Permusuhannya dengan Harry dan Dumbledore terjadi disebabkan alasan politik. Beliau menolak untuk membuat huru-hara dan menimbulkan panik di kalangan dunia sihir yang sudah 14 tahun berada dalam keadaan aman, dengan menghilangnya Voldemort. Kemudian, beliau juga bimbang (tanpa alasan) dan curiga bahwa Dumbledore sedang membina angkatan tentera di kalangan pelajarnya sendiri untuk merebut jawatan Fudge sebagai Menteri Sihir.

Jabatan Fudge berakhir pada 1996, segera setelah Pertempuran di Kementerian Sihir, yang beliau dan beberapa pegawai Kementerian Sihir melihat sendiri kemunculan Voldemort di Atrium Kementerian. Fudge terpaksa menerima kebenaran yang selama ini ditolaknya, dan atas tekanan besar dari orang dan pihak media, Jabatan Misteri dipaksa mundur dari jawatannya seminggu setelah kejadian tersebut. Beliau digantikan oleh Rufus Scrimgeour, bekas Ketua Pejabat Auror di Jabatan Penguatkuasaan Undang-undang Sihir, dan Fudge tetap menjawat di Kementerian Sihir sebagai Penasihat Khas.

## Keluarga
Fudge mungkin telah berkahwin, seperti yang Barty Crouch Sr sebut "Encik dan Puan Fudge", namun Crouch pada saat itu sedang dalam keadaan tidak siuman kerana bercakap kepada sebatang pokok seolah-olah kepada Percy Weasley, dan bercakap seakan-akan isteri dan anaknya sedang bersama mereka. Mungkin juga yang sebenarnya tidak wujudnya Puan Fudge. Ada kemungkinan juga Puan Fudge yang disebutkan Crouch ini adalah ibu Cornelius Fudge atau ahli keluarga lain dengan nama Fudge. Juga berkemungkinan jika betul Fudge memiliki seorang isteri, maka isterinya mungkin telah meninggal. Namun demikian, tiada petunjuk yang mengungkapkan apakah sesungguhnya Fudge memiliki seorang istri.

## Lihat juga
* Senarai Watak siri Harry Potter

## Pautan luar
*  di Harry Potter Wikia.
Panas Salju

Novel **Panas Salju** adalah novel remaja karya Dr Talib Samat. Novel ini merupakan kisah separuh benar tentang masyarakat Malaysia. Dalam novel novel ini, watak Zulkifli Mohd Zain adalah Talib Samat sendiri.

## Sinopsis
Kisah Zulkifli Mohd Zain yang bekerja sebagai atendan hospital di Hospital Besar Kuala Lumpur. Anaknya Nadhirah mendapat penyakit kerosakan hati dan hempedu. Dr Gheethan dari HBKL mencadangkan Nadhirah dirawat di King College, London. 

Isteri Zulkifli ialah Cikgu Bushrah binti Ramli yang mengajar di Sekolah Kebangsaan Tun Razak, Cheras. Cikgu Bushrah sanggup menderma sebahagian hati kepada anak mereka Nadhirah walaupun risikonya cukup besar.

Zulkifli menemui sahabat lamanya wartawan terkenal Mohamad Yusuf di pejabat Utusan Malaysia agar penderitaan mereka disiarkan. Tan Sri Shamsuddin Abdul Kadir yang menjadi CEO syarikat telekomunikasi, Sapura Holding setuju menderma RM350,000 untuk kos rawatan pemindahan hati di King's College Hospital, London.

Pakar bedah, Dr Tan Kai Chah berjaya memindahkan hati daripada Bushrah kepada Nadhirah. Semasa di London, Zulkifli dibantu oleh Muliyadi Mahmood, sahabat lamanya yang juga kartunis dan pensyarah di UITM Shah Alam. Isteri Muliyadi Mahmood bernama Saliha Brigite, wanita Perancis. Muliyadi sekampung dengan Zulkifli di Felda Ulu Tiram, Johor.

Lima tahun kemudian, Bushrah meninggal dunia. Nadhirah berjaya dalam jurusan perakaunan dan bekerja di sebuah bank. Kemudian berkahwin dengan seorang doktor. Adiknya Nazli dapat belajar di Kolej Melayu Kuala Kangsar.

Zulkifli sendiri telah belajar di Universiti Sains Malaysia secara jarak jauh. Kemudian belajar peringkat sarjana dan seterusnya PhD di universiti yang sama.

## Tema

Kasih Sayang dan pengorbanan sepasang suami isteri dalam usaha menyelamatkan nyawa anak mereka, Nadhirah yang menghadapi penyakit rosak hati dan hempedu.

Bukti:

Nadhirah  memerlukan pembedahan dengan segera. Demi kasih sayang Zulkifli sanggup meningalkan perasaan malu dan mendedahkan penderitaan anaknya di akhbar semata-matanya untuk mendapat bantuan kewangan agar anaknya dapat dibedah di London. Di samping itu, isteri Zulkifi, Bushrah sanggup mengorbankan sebahagian daripada hatinya untuk didermakan kepada Nadhirah. Walaupun berhadapan dengan bantahan daripada beberapa pihak yang tidak bersetuju pemindahan hati itu dijalankan, tetapi dia tetap dengan keputusannya demi kebahagian anaknya.
Jalil Hamid

**Abdul Jalil Abdul Hamid** (lahir 25 April 1957) ialah seorang pelakon, penyanyi, pelawak, pengarah dan penerbit lelaki Malaysia.

## Kehidupan awal
Nama sebenar beliau ialah Abdul Jalil bin Abdul Hamid. Beliau ialah pasangan kepada Rafeah binti Mohammad dan Abdul Hamid bin Osman. Beliau merupakan anak ketiga daripada lima beradik. Beliau dilahirkan pada 25 April 1957, di Kampung Kuala Masai, Masai, Johor Bahru, Johor. Beliau dibesarkan di Felda Cahaya Baru, Masai, Johor. Beliau mendapat pendidikan awal di Sekolah Rendah Kebangsaan L. K. T. P. Kong Kong yang kini dikenali sebagai Sekolah Rendah Kebangsaan Felda Cahaya Baru, Masai, Johor dan Sekolah Agama Negeri Johor Felda Cahaya Baru. Kemudian, beliau melanjutkan pelajaran di peringkat menengah di Sekolah Menengah Masai, Johor yang kini dikenali dengan nama Sekolah Menengah Kebangsaan Datuk Penggawa Timur, Masai, Johor hingga ke tingkatan lima. 1976 Mula berkerja di LPJ @Lembaga Pelabuhan Johor . Pada tahun 1979, beliau mengikuti kursus dalam bidang seni pentas di Universiti Sains Malaysia Pulau Pinang. Beliau aktif melibatkan diri dalam aktiviti seni di JB dan Negeri Johor,  beliau mula berkhidmat di Institusi Teknologi Mara, Shah Alam, Selangor pada April 1984.

## Diskografi
### Lagu
* Ayam (lagu ini pernah diciplak oleh penyanyi dari Indonesia Farid Hardja) 
* Makan
* Mata
* Raya

## Filemografi

## Anugerah dan pencalonan

## Rujukan

## Pautan luar
* 
* 
*
The Red Kebaya

**The Red Kebaya** adalah sebuah filem Malaysia yang dibintangi oleh pelakon Malaysia serta antarabangsa. Ia diarahkan oleh Oliver Knott dan ditayangkan di pada 23 November 2006.

Filem ini memenangi beberapa anugerah di Festival Filem Malaysia Ke-20 yang berlangsung di Pulau Pinang: Anugerah Pelakon Wanita Terbaik, Anugerah Penataan Bunyi Terbaik, Anugerah Pereka Kostum/ Busana dan Anugerah Poster Terbaik.

## Sinopsis

Latiff, seorang fotografer yang yatim piatu dan selalu selalu bersendirian , menjelajah dalam satu pencarian menangkap gambar rumah-rumah yang telah tidak didiami lagi seluruh Malaysia. Dalam pencariannya dia telah diihantui oleh gambar dan suara-suara yang mengingatkannya pada zaman kanak-kanak beliau yang cukup traumatic. Tetapi di suatu rumah yang terletak di Penang telah membawanya kembali 50 tahun dahulu yang memberikan beliau menyaksikan segala peristiwa yang mengejutkan berlaku didalam rumah tersebut.

## Pelakon
* Ramli Hassan sebagai Latiff
* Vanida Imran sebagai Azizah
* Bob Mercer sebagai John Reynolds
* Samantha Schubert sebagai Davinia Reynolds
* Zahim Albakri sebagai Hoggy
* Paula Malai Ali sebagai Dorothy Chapman
* Stuart Payne sebagai David Chapman
* Elaine Daly sebagai Nurul
* Jo Kukathas sebagai Shanti
* Sham Sunder sebagai Maniam
* Mohd Afif Abdul Hapip sebagai Latif (muda)
* Sabera Shaik
* Fauziah Nawi sebagai Makcik
* Patrick Teoh sebagai Choong
* Sasha Bashir
* Farah Ahmad sebagai Penari (pelakon tambahan)

## Krew Produksi
* Penerbit: Andre Berly and Ramli Hassan
* Muzik Asal: Abbs Abdali
* Sinematografi: Raja Mukhriz Raja Ahmad
* Editor: Kate James
* Juru Bunyi: Vincent Poon and Alex Thong
* Kesan Khas: Jamie Hediger and Michelle Hunt
* Penerbit Digital: Jonathan Dixon

## Produksi
Penggambaran utama mengambil masa 35 hari, penggambaran dilakukan sepenuhnya di Malaysia. Pelakon Bob Mercer hanya mempunyai 3 minggu untuk mempelajari dan menghafal baris-baris dialognya dalam bahasa Melayu. 

Pada awalnya para pemilik Cheong Fatt Tze Mansion keberatan untuk membenarkan tempat mereka digunakan bagi pengambaran. Tetapi selepas siri mesyuarat dan pujukan yang memberikan mereka pemahaman yang lebih baik mengenai konsep wayang, mereka akhirnya membenarkan kakitangan dan para pelakon ke dalam. 

Belanjawan filem dianggarkan RM1.5 juta.

## Anugerah dan pencalonan
**Festival Filem Malaysia Ke-20(2007)**
* Filem Terbaik
* Pelakon wanita terbaik - Vanida Imran (**WON**)
* Pelakon lelaki terbaik - Ramli Hassan
* Pelakon lelaki terbaik dalam sebuah Watak Sokongan - Zahim Albakri
* Pelakon wanita terbaik dalam sebuah Watak Sokongan - Samantha Schubert
* Kesan Nada Terbaik - Addaudio Ex. (**WON**)
* Kostum Terbaik  - Shamsu Yusof (**WON**)
* Poster Terbaik (**WON**)
* Sinematografi Terbaik - Raja Mukhriz Raja Ahmad Kamaruddin
* Skor Muzik Asal Terbaik - S. Atan
* Lagu Tema Asal Terbaik- S. Atan

## Pautan Luar
* 
* Ulasan Sultan Muzaffar
* Ulasan: A Sentimental, Contemporary Malaysian Story
Novel ringan

merupakan sejenis novel dengan teknik ilustrasi anime atau manga, selalunya ditujukan khas buat para remaja. Istilah ini merupakan istilah Jepun yang dipinjam daripada perkataan dalam bahasa Inggeris. Novel-novel ringan selalunya digelar  atau  untuk singkatan.

## Huraian

Meskipun hubungannya dengan anime atau manga, novel ringan ialah sejenis prosa, bersamaan dengan novel dewasa muda. Kebelakangan ini, kisah dalam siri novel-novel ringan telah menjadi pilihan ramai untuk diadaptasikan menjadi manga atau siri-siri anime.

Novel-novel ringan selalunya disirikan dalam majalah-majalah seperti *[[Gekkan Dragon Magazine]]* dan *[[The Sneaker]]*, *[[Dengeki hp]]*, atau majalah-majalah campuran media seperti *[[Comptiq]]* dan *[[Dengeki G's Magazine]]*. Misalnya, novel *[[Slayers]]* karya Hajime Kanzaka yang telah diadaptasikan menjadi siri manga dan sebuah siri anime yang popular di bawah judul yang sama. 

Novel-novel ringan telah menjadi sungguh terkenal di Jepun, dan syarikat-syarikat penerbit sering mencari bakat-bakat baru melalui peraduan-peraduan tahunan, yang mana peraduan tersebut menawarkan hadiah dalam bentuk wang tunai dan penerbitan novel mereka. Antaranya termasuklah Dengeki Novel Prize.

Penterjemahan novel-novel ringan Jepun kepada bahasa Inggeris adalah terhad disebabkan permintaan yang rendah dan jumlah terjemahan yang lebih banyak berbanding manga. Beberapa novel ringan yang telah diterjemahkan kepada bahasa Inggeris telah diformatkan semula kepada penulian yang serupa dengan *[[tankōbon]]* manga, tetapi bermula dari April 2007, Seven Seas Entertainment akan menjadi penerbit bahasa Inggeris yang pertama untuk mencetak novel-novel ringan dalam format asal edisi Jepunnya, iaitu 10.5cm x 15cm. 

## Bentuk penulisan
Terdapat beberapa sifat yang menonjol dalam novel-novel ringan. Sesetengah berpendapat bahawa sifat-sifat ini yang menjadi sebab utama siri novel ringan berupa "keanak-anakan." Sifat-sifat tersebut mungkin sekali hilang dalam proses penterjemahan.

Dalam novel-novel ringan Jepun yang "asal", furigana digunakan dengan meluas untuk dua sebab yang utama. Pertama sekali, novel ringan ditujukan kepada remaja-remaja yang tidak mempunyai penguasaan tulisan kanji. Kedua, ramai penulis novel-novel ringan lebih gemar untuk "mencipta" penggunaan furigana mengikut kesukaan mereka yang tidak termaktab dalam penggunaan biasa bahasa Jepun. 

Kebanyakan penulis novel-novel ringan juga sering membina satu perenggan menggunakan satu ayat. Meskipun ini membantu para pembaca membaca dengan lebih baik, penulis-penulis mendapat untung dengan menambah bilangan halaman penulisan mereka, sekaligus meningkatkan jumlah pendapatan mereka.

## Lihat juga
* Senarai novel-novel ringan
* Novella
* Novel visual
* Kesusasteraan orang dewasa

## Website Light Novel Malaysia
* Matnovel 
*LightNovelMalaysia

## Rujukan

## Pautan luar
*  LightNovel.org, keluaran novel-novel ringan Jepun terbaru.
*  Wiki novel ringan
Furigana

merupakan bantuan pembacaan untuk bahasa Jepun. Mereka terdiri daripada beberapa tulisan kecil kana yang dicetak bersebelahan tulisan kanji atau huruf-huruf lain untuk menunjukkan cara sebutannya. Dalam penulisan mendatar, *yokogaki*, mereka terletak di bahagian atas barisan teks tersebut, manakala dalam penulisan menegak pula, *tategaki*, mereka terletak di bahagian kanan brisan teks tersebut, seperti yang diilustrasikan di bawah. Mereka merupakan teks huruf ruby. *Furigana* juga dikenali sebagai *yomigana* (読み仮名) atau **rubi** (ルビ) dalam bahasa Jepun.












atau
Muzik era barok

***Muzik  Barok*** (dalam bahasa Inggeris, *Baroque music*) merujuk kepada era dan set gaya bentuk muzik tradisi Eropah yang digunakan secara meluas pada kira-kira sekitar tahun 1600 dan 1750.

Muzik zaman ini dikatakan bermula dari akhir muzik era pembaharuan dan diikuti dengan permulaan muzik era klasikal. Makna asal Barok bermaksud "*mutiara yang tak serata*", maksud yang bersesuaian dengan ciri-ciri seni bina era Barok; kemudiannya istilah ini digunakan juga untuk muzik. Bentuk-bentuk muzik era Barok membentuk satu bahagian yang utama dalam daftar karya muzik klasikal.

Muzik era ini dipersembahkan dan dipelajari dengan secara meluas. Antara karya-karya seni era ini termasuklah dari penggubah-penggubah seperti Johann Sebastian Bach,  George Frideric Handel, Antonio Vivaldi dan Claudio Monteverdi.

Sepanjang tempoh ini, teori muzik,  nada diatonik, dan muzik pengiring tiruan dicipta dan berkembang pesat.  Persembahan muzik yang lebih merdu dan panjang lebar, begitu juga  dengan perubahan dalam notasi muzik dan kemajuan dalam cara alat-alat muzik dimainkan juga muncul pada era ini. Muzik era Barok menyaksikan satu perluasan dalam segi saiz, had dan kerumitan prestasi, begitu juga dengan kewujudan opera sebagai satu jenis persembahan teater muzik.

Banyak istilah-istilah dan konsep-konsep muzikal dari  muzik era ini digunakan sehingga ke hari ini. Kebanyakannya mempunyai ciri-ciri am, perpaduan emosi (yang bermakna serupa), perhiasan, dan satu rentak yang berkontras dengan improvisasi. Melodi-melodinya kebiasaannya mempunyai satu garisan yang berterusan, dinamik teres dan peluasan.

### Penggubah di era Barok

## Senarai genre era Barok
#### Vokal
* Opera
** Zarzuela
** Opera seria
** Opera comique
** Opera-ballet
* Masque
* Oratorio
* Passion 
* Kantata
* Mass 
* Anthem
* Monody
* Koir

#### Instrumental muzik
* Concerto grosso
* Fugue
* Suite
** Allemande
** Courante
** Sarabande
** Gigue
** Gavotte
** Menuet
* Sonata
** Sonata da camera
** Sonata da chiesa
** Trio sonata
* Partita
* Canzona
* Sinfonia
* Fantasia
* Ricercar
* Toccata
* Prelude
* Chaconne
* Passacaglia
* Prelude koir

## Lihat juga

* Muzik barat 
* Senarai penggubah muzik era pertengahan (Medieval)
* Senarai penggubah muzik era pembaharuan (Renaissance)
* Senarai penggubah muzik era barok (Baroque)
* Senarai penggubah muzik era klasikal (Classical)
* Senarai penggubah muzik era romantis (Romantic)
* Senarai penggubah muzik klasikal abad ke-20
* Senarai penggubah muzik klasikal abad ke-21

## Pautan Wikipedia bahasa Inggeris
*  Neo-Barok
*  Selepas era Barok
*  Hendrik Bouman, penggubah kontemporari yang menulis cara era Barok.

## Pautan luar
* Kronologi era Barok dan era Pembaharuan 
* Orpheon Foundation, Vienna, Austria
* baroquemusic.org
* Garis panduan instrument muzik era Barok 
* Vox Saeculorum, persatuan antarabangsa untuk penulisan muzik gaya Barok 
* Garis panduan muzik Barok 
* Dengar contoh lagu Pop-Barok 
* Koleksi muzik Barok 

## Buku rujukan
* Schulenberg, David. *Music of the Baroque*. New York: Oxford UP, 2001. ISBN 0-19-512232-1
Hari Wanita Kebangsaan

**Hari Wanita Kebangsaan** merupakan satu cuti umum di Afrika Selatan pada 9 Ogos. Ini memperingatkan tentang perarakan kebangsaan kaum wanita pada hari ini tahun 1956 yang bertujuan untuk membuat rayuan membantah perundangan yang mewajibkan kaum Afrika untuk membawa "pas", dokumen pengenalan istimewa yang mengehadkan kebebasan bergerak untuk seseorang yang berbangsa Afrika semasa zaman aparteid.

## Peristiwa
Pada 9 Ogos 1956, seramai 20 000 orang wanita mengadakan sesuatu perarakan di sekitar Union Buildings di Pretoria untuk membantah penggubalan yang dicadangkan kepada Akta Kawasan Urban (biasanya dikenali sebagai pass laws) pada tahun 1950. Mereka meninggalkan sebilangan rayuan yang mengandungi lebih daripada 100 000 tandatangan pada pintu pejabat Perdana Menteri J.G. Strijdom.

Mereka berada di luar dengan senyap selama 30 minit, kebanyakan daripada mereka membawa anak-anak mereka pada belakang tubuh mereka. Ini termasuklah para pengasuh kanak-kanak yang turut membawa anak majikan kulit putih mereka. Para kaum wanita menyanyikan sebuah lagu bantahan yang ditulis untuk peristiwa itu: *Wathint’Abafazi Wathint’imbokodo!* (*Sekarang anda telah menyentuh wanita, anda telah memukul batu.*).  Pada 50 tahun yang lalu, sejak peristiwa itu, frasa (atau yang terbaru: "**anda pukul seorang wanita, anda pukul sebuah batu**") telah melambangkan keberanian dan kekuatan kaum wanita di Afrika Selatan.

Perarakan ini diketuai oleh Lilian Ngoyi, Helen Joseph, Rahima Moosa, dan Sophia Williams-De Bruyn.

Sejak tahun 1994, tarikh 9 Ogos ditetapkan sebagai Hari Wanita di Afrika Selatan. Pada tahun 2006 sebuah enakmen semula perarakan ini dijalankan untuk ulang tahun ke-50nya, dengan kehadiran banyak veteran perarakan 1956.

## Lihat juga
* Hari Wanita Antarabangsa pada 8 Mac
* Cuti-cuti umum di Afrika Selatan

## Pautan luar
* Women's Day March - August 9th, 1956
* National Women's Day
Udang kertas

**Udang kertas** (***Metapenaeus intermedius***) atau **udang merah ros** ialah sejenis spesies udang dalam keluarga Penaeidae.
## Rujukan
Pisang nipah

**Pisang nipah** atau **pisang abu** ialah kultivar pisang kacukan triploid (ABB) yang berasal dari Filipina. Ia pada dasarnya adalah pisang olah, sungguhpun ia boleh dimakan mentah. Ia salah satu varieti pisang paling penting dalam masakan Filipina. Di Sabah, pisang ini dikenali sebagai **pisang saba** atau **pisang menurun**, sedangkan di Indonesia, ia disebut **pisang kepok**.

## Penerangan

Buah pisang nipah ini biasanya tidak dimakan begitu sahaja. Ia biasanya dijadikan pisang goreng.

## Rujukan


## Pautan luar
* Banana dan food security
* International Magazine on Banana dan Plantin
* Genome Constitution and Classification Using Retrotransposon-Based Markers in the Orphan Crop Banana
Hemisfera air

**Hemisfera air** (atau hemisfera laut) merupakan sebahagian sfera bumi berpusat pada . Titik pusatnya terletak berhampiran dengan New Zealand http://maps.google.com/maps?ll=-47.216667,178.466667&spn=10.0,10.0&t=k&q=-47.216667,178.466667. Selebih bahagian sfera dari bumi ialah hemisfera darat.

Hemisfera air hanya mempunyai satu per lapan dari keluasan tanah di bumi, ini termasuk Australia, New Zealand, Antartika, sebahagian kecil Asia Tenggara dan bahagian selatan Amerika Selatan. Kebanyakkan kawasan Lautan Pasifik dan Lautan Hindi adalah hemisfera air. Kawasan bahagian lautan adalah lebih luas dari bahagian daratan.
Hemisfera darat

**Hemisfera darat**, merupakan satu bahagian sfera di bumi yang berpusat pada  (berhampiran dengan bandar Nantes, Perancis). Sebahagian lagi ialah hemisfera air.

Hemisfera darat mempunyai enam per tujuh daratan di bumi, termasuk Eropah, Afrika, Amerika Utara, hampir keseluruhan Asia dan Amerika Selatan. Eropah merupakan pusat kepada hemisfera ini. Walau bagaimanapun, kawasan lautan di hemisfera darat ini, lebih luas berbanding kawasan darat, hemisfera darat bermaksud hemisfera yang terdapat daratan yang paling banyak, bukan hemisfera di mana kawasan darat adalah lebih besar dari kawasan lautan.

## Rujukan
TNK

ialah sebuah studio animasi Jepun ditubuhkan pada 29 Januari 1999, terletak di Nerima, Tokyo. Mereka telah mencipta beberapa siri setakat ini termasuklah judul-judul seperti *[[Kannazuki no Miko]]*, *[[UFO Ultramaiden Valkyrie]]*, *[[Lovely Idol|Lovedol ~Lovely Idol~]]*, School Days dan *[[I My Me! Strawberry Eggs]]*.

## Judul-judul ciptaan
**[[Cosplay Complex]]*
**[[G-On Riders]]*
**[[Hand Maid May]]*
**[[I My Me! Strawberry Eggs]]*
**[[Itsudatte My Santa]]*
**[[Kannazuki no Miko]]*
**[[Kyoshiro to Towa no Sora]]*
**[[L/R: Licensed by Royalty]]*
**[[Lovely Idol|Lovedol ~Lovely Idol~]]*
**[[Magical Meow Meow Taruto]]*
**[[Papa to Kiss in the Dark]]*
**[[Rakugo Tennyo Oyui]]*
**[[School Days]]*
**[[UFO Princess Valkyrie|UFO Princess Valkyrie 2]]*
**[[UFO Princess Valkyrie|UFO Princess Walküre: Seireisetsu no Hanayome]]*
**[[UFO Ultramaiden Valkyrie]]*

## Siri-siri lain
*TNK* pernah terlibat dengan beberapa siri lain, termasuklah *[[Asatte no Houkou]]*, *[[Cowboy Bebop: The Movie]]*, *[[Honey and Clover]]*, *[[Jyu Oh Sei]]*, *[[Karin]]*, *[[Planetes]]* dan *[[R.O.D the TV]]*.

## Rujukan
*  TNK di Ensiklopedia Anime News Network

## Pautan luar
* Laman rasmi
Suara Rakyat

**Suara Rakyat** adalah akhbar berbahasa Melayu tulisan rumi yang ditubuhkan di Ipoh pada Ogos 1945 iaitu sebaik sahaja Jepun menyerah kalah. Ia diasaskan oleh Ahmad Boestamam seorang tokoh politik Melayu berhaluan kiri di masa itu. Ahmad Boestamam dibantu oleh tiga orang rakannya iaitu Mohammad Hanif, Dahari Ali dan Musa Ahmad manakala pengatur huruf diketuai oleh Abdul Samad. Penubuhan akhbar ini dimulakan di pejabat akhbar *Perak Shimbun* di Jalan Brewster yang telah ditinggalkan oleh pemerintah Jepun. 

Akhbar ini berpendirian tegas dan radikal. Kritikan dan komen yang dibuat terhadap pemerintah Inggeris pada masa itu amat jitu dan tidak berselindung-selindung. Ini menyebabkan pemerintah Inggeris *British Military Administration (BMA)* beberapa kali memanggil Ahmad Boestamam dan diberi amaran.
Musa Ahmad

**Musa Ahmad** adalah bekas Pengerusi Parti Komunis Malaya (PKM) yang telah diharamkan pada tahun 1948. Beliau memiliki pendidikan agama Sekolah Al-Masyur di Pulau Pinang sebelum bertindak menyertai PKM.

## Rujukan


## Pautan luar
Gempa bumi Jawa 2007

**[[Gempa bumi]]** pada kadar 7.5 skala Richter berlaku pada 1.04 pagi waktu Malaysia di barat laut Indramayu, utara pulau Jawa, kira-kira 110 km di timur Jakarta, Indonesia. Gempa bumi ini terjadi pada 9 Ogos 2007.

Gempa bumi ini terjadi di bawah lapisan bawah Laut Jawa, pada kedalaman 286 km telah dikesan oleh Pusat Kajian Geoglogi Amerika Syarikat (USGS).

Stesen televisyen Indonesia melaporkan gegaran gempa bumi itu terasa di daerah Indramayu, Cerebon, Tasikmalaya, Bandung, Padang di Sumatera Barat, Pulau Bali dan selatan Semenanjung Malaysia. 

Don Blakeman, pakar geofizik di Amerika Syarikat menyatakan gempa bumi itu setakat ini tidak menyebabkan tsunami kerana titik gegaran berlaku jauh di bawah lapisan bumi.

## Sejarah gempa bumi
* Pada 17 Julai 2007 gempa bumi sekuat 6.7 skala Richter di bandar Kashiwazaki, Jepun. Terjadi kebakaran kecil dan kebocoran pada 100 tong sisa bahan nuklear di Loji Kuasa Nuklear Kashiwazaki-Kariwa. 
* Pada 26 Julai 2007, gempa bumi sekuat 6.7 skala richter melanda luar pantai Maluku, Indonesia pada kedalaman 33 km di bawah lapisan laut.
* Pada 26 Disember 2004, gempa bumi pada kedalaman 30 km di utara Aceh menyebabkan tsunami paling dahsyat kerana mengorbankan 131,000 orang.
Rush Hour 3

**Rush Hour 3** adalah siri ketiga dalam siri filem aksi/seni mempertahankan diri *[[Rush Hour]]*, dibintangi pelakon utama iaitu Jackie Chan dan Chris Tucker. Pembikinan filem tersebut mula diumumkan pada 7 Mei 2006 dan kerja pembikinan dimulakan pada 4 Julai 2006. Filem tersebut mengambil tempat di bandar raya Los Angeles, Bandar raya New York dan Paris. Di Malaysia, tayangan Rush Hour 3 bermula pada 9 Ogos 2007.

Seorang pengarah filem yang pernah memenangi anugerah Academy Award, Roman Polanski, turut membintangi filem tersebut sebagai seorang pegawai polis Perancis yang sering terlibat dalam kes Lee (lakonan Chan) dan Carter (lakonan Tucker). Tzi Ma turut berlakon sebagai Konsul Han, bos serta sahabat Lee semasa filem pertama Rush Hour.

## Barisan pelakon
* Detektif James Carter: Chris Tucker
* Cif Inspektor Lee: Jackie Chan
* Konsul Han: Tzi Ma
* Genevieve: Noémie Lenoir
* Kenji: Hiroyuki Sanada
* Detective Revi: Roman Polanski
* Reynard: Max von Sydow
* Jasmine: Youki Kudoh
* Soo yung:  Jingchu Zhang
* George: Yvan Attal

## Jalan cerita

Lee ditugaskan sebagai pelindung peribadi bagi Duta China untuk menghadiri perbincangan Mahkamah Jenayah Dunia. Semasa duta tersebut baru sahaja berucap, tiba-tiba dia diserang oleh seorang penembak curi, menyebabkan semua orang menjadi panik. Lee mengejar penembak curi tersebut dan mendapati penembak tersebut adalah Kenji, "abang" kepada Lee (bukan abang kandung), menyebabkan Lee berasa tidak sanggup untuk menembaknya. Carter yang telah diturunkan pangkat kepada seorang polis trafik turut masuk campur dalam kes tersebut, menyebabkan mereka terlepas akan Kenji. Sementara itu, Duta China tersebut sedang dirawat di hospital dan anaknya, Soo Yung meminta mereja berjanji untuk menangkap dalang di sebalik peristiwa tersebut. Adegan kejar-mengejar telah membawa mereka ke kota Paris, di mana mereka bertembung dengan musuh utama serta dalang sebenar di belakang peristiwa tersebut iaitu Reynard.

## Klasifikasi
Di Malaysia, filem tersebut diklasifikasikan sebagai **U** (sesuai untuk semua peringkat umur).

## Lihat juga
* Rush Hour
* Rush Hour 2

## Pautan luar
* Laman web rasmi
* Trailer rasmi
* Rush Hour 3 - di laman Internet Movie Database
* Rush Hour 3 - di laman Rotten Tomatoes
* Rush Hour 3 - di laman Box Office Mojo
* Laman Rush Hour 3 di MySpace